recursal/SuperWikiNEXT-32B huggingface dataset:
**Trédarzec** (bretoniksi *Tredarzeg*) on kunta läntisessä Ranskassa Côtes-d'Armorin departementissa Bretagnen alueella. Se sijaitsee Jaudyjoen varrella, noin 22 kilometriä Lannionin kaupungista koilliseen.

Jaudyjoen yli pääsee joen toisella puolella olevaan Tréguierin kuntaan Pont Canada -siltaa pitkin. 153 metrinen kaarisilta rakennettiin vuosina 1951–1954, ja se korvasi aikaisemman vuonna 1886 rakennetun sillan.

Kunnan nähtävyyksiä on puutarha Jardins de Kerdalo, joka kuuluu Ranskan merkittävien puutarhojen luetteloon. Puutarhan perusti vuonna 1965 taidemaalari Peter Wolkonsky (1901-1997), joka muokkasi vanhan maatilan happamista maista 17 hehtaarin puiston, josta oli näkymät Jaudyjoelle. Alueella yli 5000 kasvia. Nykyään puutarhasta huolehtii hänen tyttärensä miehineen. 

  

* Pont CanadaPont Canada
* Jardins de KerdaloJardins de Kerdalo

Lähteet
-------

1. ↑  Comparateur de territoire Institut National de la Statistique et des Études Économiques. Viitattu 29.7.2021. (ranskaksi)
2. 1 2  On the road, Stage 2 Tour de France 2021. Viitattu 29.7.2021. (englanniksi)
3. ↑  Introduction Les Jardins de Kerdalo.  Arkistoitu 23.10.2021. Viitattu 29.7.2021. (englanniksi)

Aiheesta muualla
----------------

* Kuvia tai muita tiedostoja aiheesta **Trédarzec** Wikimedia Commonsissa
**Merle Jääger** (s. 19. lokakuuta 1965) on virolainen teatteri- ja filminäyttelijä sekä kirjailija.

Vuonna 1983 hän valmistui lukiosta ja vuonna 1988 näyttelijäksi Viron musiikki- ja teatteriakatemian esittävän taiteen laitokselta.

Jääger on toiminut näyttelijänä Vanemuine-teatterissa vuodesta 1988, joskin hän on ollut pitkään virkavapaalla. Hän on saanut näyttelijäntyöstään Voldemar Panso -palkinnon 1988 ja Ants Lauter -palkinnon 1997. Vuonna 1999 hänet palkittiin Virossa vuoden parhaana naisnäyttelijänä. Myös Tarton teatterifestivaalilla 2004 hänet valittiin parhaaksi naisnäyttelijäksi. Hänen tunnetuin filmiroolinsa on virolaisessa seikkailuelokuvassa Malev. 

Jääger on Tarton kaupunginvaltuuston jäsen ja osallistui vuoden 2014 europarlamenttivaaleihin Viron itsenäisyyspuolueen ehdokkaana.

Runokokoelmat
-------------

Erityisesti Jäägerin punk-runot ovat tunnettuja.

* 1989 *Merca by air mail*
* 1989 *Mercamerka*
* 1998 *Vana libu hommik*
* 2005 *Hele häärber*
* 2007 *Narrivile*

Lähteet
-------

1. ↑  (en) Internet Movie DatabaseView and modify data on Wikidata. Tieto on haettu Wikidatasta.
2. 1 2  Näitleja Merle Jääger elab nii nagu meeldib. Tartu Postimees 4.7.2002. Viitattu 12.4.2020.
3. ↑  Tartu linnavolikogu. Viitattu 12.4.2020.
4. ↑  Europa Parlamendi valimised 2014. Vabariigi valimiskomisjon. Viitattu 12.4.2020.

CommonsCommons
Wikimedia Commonsissa on kuvia tai muita tiedostoja aiheesta **Merle Jääger**.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |
|  |
| Taiteenala | 
* MusicBrainz

 |

 |
**Nicholle Tom** (s. 23. maaliskuuta 1978 Hinsdale, Illinois) on yhdysvaltalainen näyttelijä, joka tunnetaan parhaiten roolistaan Maggie Sheffieldinä 1990-luvun televisiosarjassa *Nanny*.

Ura
---

Tom aloitti näyttelijän uransa 1980-luvun lopulla ja varsinaisesti esiintyi useammin 1990-luvulla, jolloin hän teki vierasesiintymisen televisiosarjassa *Bel-Airin prinssi*. Vuonna 1992 Tom esiintyi ensimmäisessä elokuvaroolissaan *Beethovenissa*. Elokuvan jälkeen hän teki muutamia esiintymisiä televisiosarjassa *Beverly Hills 90210* sekä pieniä elokuvarooleja. Vuonna 1993 Tom sai ensimmäisen suurroolinsa televisiosarjassa *Nanny*, jossa hän esitti Maggie Sheffieldiä aina vuoteen 1999 asti.

Samaan aikaan Tom teki muutamia äänirooleja, joista merkittävin oli Terästyttö animaatiosarjoissa *Teräsmies* ja *The New Batman Adventures*. Myöhemmin hän uusi ääniroolinsa *Justice League Unlimitedissa* vuosina 2004–2006. Tom esiintyi vuosina 2006–2007 televisiosarjassa *The Minor Accomplishments of Jackie Woodman*.

Aiheesta muualla
----------------

* The Unofficial Nicholle Tom Homepage
* starpulse.com (Arkistoitu – Internet Archive)
* tv.com (Arkistoitu – Internet Archive)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Yhdysvallat

 |
|  |
| Henkilöt | 
* Deutsche Synchronkartei
* Elonet

 |

 |
**Folkways Records** on yhdysvaltalainen kansan- ja maailmanmusiikkiin erikoistunut levymerkki, jonka omistaa Smithsonian-instituutti. Yhtiön listoilla oli monia uraauurtavia blues- ja folkmusiikin edustajia, kuten Woody Guthrie, Leadbelly, Sonny Terry, Brownie McGhee, Josh White, Pete Seeger, Cisco Houston ja Texas Gladden.

Levymerkin juuret juontavat *The Folkways Records & Service Companyyn*, jonka perustivat Moses Asch ja Marian Distler 1948 New Yorkissa. Yhtiön perustamisen ja Aschin kuoleman (1986) välisenä aikana Folkways julkaisi 2186 levytystä, joiden oikeudet, jakelu ja ylläpito siirtyivät Smithsonian-instituutille vuonna 1987.

Folkwaysin kantava idea oli tarjota kaikkein marginaalisintakin musiikkia laajalle yleisölle. Moses Asch piti ensiarvoisen tärkeänä, että yhtiön koko tuotanto ja sen kaikki äänitteet ovat aina halukkaiden kuuntelijoiden saatavilla. Nykyään digitaaliset versiot alkuperäisistä levytyksistä kansitaiteineen ja -vihkoineen ovat ladattavissa verkosta. Folkwaysin omien artistien lisäksi levymerkin tuoteluettelossa on monien muiden jo sammuneiden yhtiöiden äänityksiä, kuten *Paredon Recordsin*, jonka koko tuotanto (1970–1985) siirtyi lahjoituksena Smithsonian Folkwaysin alaisuuteen vuonna 1991.

Lähteet
-------

1. ↑  Smithsonian Folkways: Our mission and history (Arkistoitu – Internet Archive) haettu 24.10.2009
2. ↑  The Old-Time Herald (Arkistoitu – Internet Archive) haettu 25.10.2009
3. ↑  Smithsonian Folkways: Paredon Records haettu 25.10.2009

Aiheesta muualla
----------------

* Smithsonian Folkwaysin viralliset sivut
**Nick Boucher** (s. 29. joulukuuta 1980) on kanadalainen uransa lopettanut jääkiekkomaalivahti.

Ura
---

Boucher aloitti uransa pelaten vuonna 1997 BCHL-joukkue Valley Capitalsissa. Kesken kauden 1998–1999 hänet kaupattiin AJHL:ään Fort Sasketchewan.

Boucher pelasi myöhemmin Dartmouthin yliopistossa, jossa hänestä tuli aloittava maalivahti. Vaikka Boucher voitti tulokaskaudellaan vain kahdeksan ottelua, Pittsburgh Penguins varasi hänet 280. pelaajana vuoden 2000 varaustilaisuus. Boucher paransi seuraavilla kausilla, kun hän voitti 16, 9 ja 17 ottelua. Yliopistosta lähtiessään Boucherilla oli tilastoissa viisikymmentä voittoa 105 ottelusta.

Boucher aloitti ammattilaisuransa Pittsburghin ECHL:ssä pelaavassa farmiseurassa Wheeling Nailersissa, josta hänet kutsuttiin myöhemmin kauden aikana ylempään farmijoukkueeseen AHL:ään Wilkes-Barre/Scranton Penguinsiin. Tulokaskaudellaan Boucherille kirjattiin 20 voittoa ja hänet valittiin ECHL:n tulokkaiden tähdistöön. Hän sijoittui ECHL:n vuoden tulokas -äänestyksessä neljänneksi. Työsulkukaudella 2004–2005 monet NHL-pelaajat pelasivat AHL:ssä, ja siksi AHL-pelaajia pudotettiin ECHL:ään. Boucher ei sen vuoksi saanut Pittsburghiin sopimusta, ja hänestä tuli vapaa pelaaja. 

Boucher pelasi kahden kauden ajan alempien sarjojen joukkueissa Pee Dee Pridessä, Elmira Jackalsissa ja Muskegon Lumberjacksissa ennen siirtymistään Eurooppaan. Kaudella 2006–2007 hän pelasi EIHL:ssä Basingstoke Bisonissa ja alankomaalaisen Eredivisie -liigan joukkueessa Tilburg Trappersissa, jossa hän voitti liigan mestaruuden. Kaudeksi 2007–2008 hän palasi Pohjois-Amerikkaan IHL-joukkue Fort Wayne Kometsiin. Boucher pelasi joukkueessa uransa loppuun asti lukuun ottamatta 18 ottelun vierailua AIHL-joukkue Sydney Bearsissa. Hänet valittiin joukkueensa parhaaksi pelaajaksi kaksi kertaa kausina 2008–2009 ja 2011–2012. Lisäksi kaudella 2008–2009 hänet valittiin IHL:n vuoden maalivahdiksi, hänet nimettiin ensimmäiseen tähdistöön ja hän oli ehdolla koko liigan parhaaksi pelaajaksi, joksi kuitenkin valittiin Todd Robinson. Hän voitti Kometsissa neljä mestaruutta, joista kolme IHL:ssä ja yhden CHL:ssä. Toisella CHL-kaudellaan Kometsissa Boucher nimettiin tähdistöottelun aloittavaksi maalivahdiksi. Boucherin ura päättyi, kun hänen molemmat lonkkansa leikattiin kesäkaudella. Boucherilla oli mahdollisuus paluuseen tammikuun lopulla vuonna 2013, mutta hän vetäytyi ammattilaisjääkiekosta vedoten toistuviin lonkkaongelmiinsa. 26. lokakuuta 2013 Fort Wayne Komets jäädytti Boucherin numeron 33 yhdessä Chuck Adamsonin numeron 1 kanssa. Boucherista tuli nuorin Kometsin pelaaja, jonka numero on jäädytetty.

Aiheesta muualla
----------------

Nick Boucher *Elite Prospects*. Everysport Media Group AB.  (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Nick Boucher
Meroiittiset aakkoset - tikku- ja kaunokirjoitus
**Meroiittinen** aakkosto on Egyptin hieroglyfeihin perustuva kirjaimisto, jolla kirjoitettiin meroen kieltä muinaisessa Meroën valtakunnassa - ja mahdollisesti sen seuraajiksi nousseiden Nubian valtakuntien kieliä, joita myöhemmin alettiin kirjoittaa kreikkalaisin kirjaimin.

Kirjoitusjärjestelmä oli aakkoskirjoitusta, ja poikkesi siten suuresti hieroglyfeistä. Joidenkin tutkijoiden mielestä kreikkalaisella kirjoituksella oli suuri merkitys meroiittisen aakkoston syntymisessä, koska myös meroiittisessa kirjoituksessa on vokaalimerkit. Muuten kreikkalainen ja meroiittinen kirjoitusjärjestelmä toimivat varsin eri tavoin. 

Meroiittisessa järjestelmässä muille kirjaimille oli oma merkkinsä, mutta ellei muuta vokaalia ollut merkitty, tavun vokaaliksi oletettiin a. Toisaalta yksin oleva konsonantti merkittiin samalla merkillä kuin e. Niinpä kaksi merkkiä **me** tarkoitti joko 'm' tai 'me', kun taas **ma** merkittiin yhdellä merkillä ja **mi** kahdella. Joillekin muille tavuille oli omia erityismerkkejään. Siinä mielessä meroiittista kirjaimistoa voidaan sanoa "puoliksi tavukirjoitusjärjestelmäksi". Useita tavun lopussa olevia konsonantteja voitiin jättää merkitsemättä.

Kirjaimistossa oli kaiken kaikkiaan 23 symbolia. Näiden joukossa oli[1]

* neljä vokaalia: **a** (joka merkittiin vain sanan alussa omalla merkillään),**e**, **i** ja **o**
* neljätoista konsonanttia
* useita tavuja: ne tai ny, se tai sa, te, to, ta ja ti

Vaikka brittiläinen egyptologi Francis Llwellyn Griffith tulkitsi kirjoitusjärjestelmän jo vuonna 1909, sillä kirjoitettua kieltä ei vieläkään ymmärretä täysin.[2]

Lähteet
-------

1. ↑  Meroïtic Ancient Scripts
2. ↑  Meroïtic alphabet Omniglot
Pyhä Gregorios Dialogos, joka merkitsi ylös yleisesti Konstantinopolissa toimitettavan paastoliturgian.
**Ennenpyhitettyjen lahjain liturgia** eli **EPL**, myös **paastoliturgia**, on ortodoksisessa kirkossa jumalanpalvelus, joita toimitetaan pääsiäistä edeltävän Suuren paaston aikana silloin kun ei kanonien mukaan voida pitää normaalia liturgiaa. Suuren paaston aikana normaalit liturgiat pidetään yleensä vain sunnuntaisin ja ennenpyhitettyjen lahjain liturgiat (eräin poikkeuksin) arkipäivinä.

Perimätiedon mukaan Rooman paavi Gregorios Dialogos matkustaessaan Konstantinopolissa kirjoitti silloin yleisesti toimitettavan paastoliturgian ylös.*lähde?*

Ennenpyhitettyjen lahjain liturgioita pidetään paaston aikana arkipäivinä, yleensä keskiviikkona ja perjantaina, koska Suuren paaston aikana katsotaan ihmisten tarvitsevan palveluksia ja mahdollisuuden osallistua eukaristiaan normaalia enemmän. Ennenpyhitettyjen lahjain liturgiassa ei valmisteta ehtoollistarvikkeita, vaan ehtoolliseen käytetään edellisenä sunnuntaina siunattuja ehtoollislahjoja, jotka jaetaan ehtoollispalveluksen yhteydessä. 

Ennenpyhitettyjen lahjojen liturgia on yleissävyltään katumuksentäyteinen; toistuvasti polvistutaan ja kumarretaan usein maahan. Efraim Syyrialaisen paastorukous on olennaisessa asemassa.

Katso myös
----------

* Liturgia

Kirjallisuutta
--------------

* Timo Hirvonen: *Suomenkielinen ennenpyhitettyjen lahjain liturgia - kirkkopolitiikan pyörteista liturgiseksi liikehdinnäksi*. Publications of the University of Eastern Finland. Dissertations in Education, Humanities, and Theology. no 118. Joensuu: Itä-Suomen yliopisto, University of Eastern Finland, 2017. ISSN: 1798-5633. ISBN 978-952-61-2652-4. Teoksen verkkoversio (pdf). (suomeksi)

Aiheesta muualla
----------------

* Ennenpyhitettyjen lahjain liturgia / Ortodoksi.net (Arkistoitu – Internet Archive)
**Baie-James** on kunta Québecissä Kanadassa. Kunnan pinta-ala on 297 329,66 neliökilometriä, mutta väkiluku vain 1 394 (2006). Baie-James on pinta-alaltaan Kanadan suurin ja koko maailman suurimpia kuntia. Kunta on osa Jamésien hallinnollista aluetta, jonka alueen se kattaa lähes kokonaan (98 prosenttia), mutta käsittää vain 5 prosenttia sen väestöstä. Baie-James on niin sanottu "reikäleipäkunta", koska sen alueen sisällä on neljä pientä kaupunkia, jotka eivät ole osa sitä. Näiden kaupunkien asukkaat muodostavat loput (95 prosenttia) Jamésien alueen väestöstä.

Baie-Jamesin kunta perustettiin vuonna 1971 ja sitä johtaa Jamesinlahden alueellisesta kehityksestä vastaava toimielin (Société de développement de la Baie James). Tämän toimielimen vastuulla on lisäksi Jamesinlahden ja Pohjois-Quebecin sopimuksessa määritellyn alueen hallinto. Tämä alue sijaitsee suurin piirtein leveyspiirien 49 ja 55 välisellä alueella.

Joulukuussa 2001 kunnan hallinto uudistettiin. Tässä uudistuksessa kunnasta tehtiin erityisalue, jonka hallinnosta vastaavat osaksi kunnan alueella sijaitsevien itsenäisten kaupunkien kaupunginjohtajat. Tässä kunnanhallituksessa kahdeksan paikkaa kuuluu Baie-Jamesin kunnan maaseutualueiden edustajille. Lisäksi tässä uudistuksessa kunnan itsehallintoa laajennettiin.

La Grande Complex -vesivoimalaitoksen kaikki voimalat sijaitsevat kunnan alueella, ja kunnalla onkin suuri merkitys Kanadan energiapolitiikassa. Muita merkittäviä talouden sektoreita kunnassa ovat muun muassa kaivos- ja metsäteollisuus sekä matkailu.

Baie-Jamesin kyliä
------------------

* Desmaraisville
* Radisson, pohjoisin ei-alkuperäisväestön asutuskeskittymä Quebecissä
* Valcanton
* Villebois

Aiheesta muualla
----------------

* Municipality of Baie-James (Arkistoitu – Internet Archive)
* Human Environment of the James Bay region (Arkistoitu – Internet Archive)
Leo von Klenze
**Leo von Klenze** (**Franz Karl Leopold von Klenze**, 29. helmikuuta 1784 Schladen lähellä Braunschweigia – 27. tammikuuta 1864 München) oli saksalainen uusklassistinen arkkitehti ja taidemaalari. 

Münchenissä työskennelleen Klenzen päätöitä ovat kaupungin glyptoteekki (1816−1830), Alte Pinakothek (1826−1836), Königsplatz-aukio (1816−1848) ja Propyleiat (1846−1862). Von Klenze oli myös taidemaalari ja taiteenkerääjä. Hän myi vuonna 1841 taidekokoelmansa kuningas Ludvig I:lle, ja näistä teoksista muodostui Neue Pinakothekin kokoelman perusta.

Klenzen suunnittelemia rakennuksia
----------------------------------

* Ruhmeshalle MünchenissäRuhmeshalle Münchenissä
* Münchenin glyptoteekkiMünchenin glyptoteekki
* Allerheiligen-HofkircheAllerheiligen-Hofkirche

CommonsCommons
Wikimedia Commonsissa on kuvia tai muita tiedostoja aiheesta **Leo von Klenze**.

Lähteet
-------

1. ↑  Britannica.com
2. ↑  *Facta*. Tietosanakirja Oy, 1969.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Israel
* Yhdysvallat
* Tšekki
* Australia
* Kreikka
* Alankomaat
* Puola
* Vatikaani

 |
|  |
| Taiteenala | 
* Musée d'Orsay
* RKD Artists
* Städel
* ULAN

 |
|  |
| Henkilöt | 
* Alankomaat
* Deutsche Biographie
* EUTA
* Structurae
* Trove

 |
|  |
| Muut | 
* Europeana
* SNAC
* IdRef

 |

 |
**Baikal-Energija** (ven. Байкал-Энергия) on venäläinen jääpallon Superliigajoukkue Irkutskin kaupungista.

Seuran edeltäjä oli vuonna 1923 perustettu Sverdlovski Transportnik. Vuonna 1947 Itä-Siperian rautatieyhtiö perusti uuden seuran Lokomotivin, ja jääpallotoiminta lähti Irkutskissa nousuun. Lokomotiv nousi ensi kertaa Neuvostoliiton pääsarjaan vuonna 1960 ja pelasi siellä kauteen 1992. Kyseisellä aikavälillä se pelasi kuitenkin kaikkiaan neljä kautta (1961/1962, 1980/1981, 1984/1985 ja 1989/1990) toiseksi korkeimmalla sarjatasolla. Paras sijoitus, viides sija, pääsarjassa tuli kaudella 1966.

Neuvostoliiton romahdettua rautatieyhtiö ja siten myös Lokomotiv joutui taloudellisiin vaikeuksiin. Venäjän liigan ensimmäiselle kaudelle 1991-1992 seura osallistui uudella nimellä Sibskana, uuden pääsponsorin metsäyhtiön mukaan. Alku oli varsin lupaava, sillä Sibskana voitti Venäjän mestaruussarjan itälohkon ja sijoittui lopulta neljänneksi mikä oli seuran historian paras sijoitus. Sibskana saavutti liigahopeaa vuonna 1998 ja pronssia vuosina 1995 ja 1999. Vuonna 2001 energiayhtiö Irkutskenergo ryhtyi seuran toiseksi sponsoriksi, ja joukkue tunnettiin sponsoreiden mukaan kaksi kautta nimellä Sibskana-Energija. Metsäyhtiö jäi pois seuran taustalta 2004, ja seura on siitä lähtien tunnettu nykyisellä nimellä Baikal-Energija.

Saavutuksia
-----------

Saavutuksia Venäjän liigassa:

* 1 hopea 1998

4 pronssia: 1995, 1999, 2015, 2018

Venäjän Cupissa:

* 1 kulta 2015

Lähteet
-------

1. ↑
2. ↑  История Baikal Energy. Viitattu 12.8.2012. (venäjäksi)

Aiheesta muualla
----------------

* Seuran virallinen kotisivu

Venäjän Jääpallon Superliiga

|  |
| --- |
|          Baikal-Energija, Irkutsk • Ak Bars Dynamo • Dynamo, Moskova • Jenisei, Krasnojarsk • Kuzbass, Kemerovo • Rodina, Kirov • Sibselmash, Novosibirsk • SKA-Neftyanik, Habarovsk • Start, Nižni Novgorod • Uralski Trubnik, Pervouralsk •Volga, Uljanovsk • Vodnik, Arkangeli • Kirovets, Ufa • Murman, Murmansk |
**Nichollsin osavaltionyliopisto** **(Nicholls State University, NSU)** on vuonna 1948 perustettu yliopisto, joka sijaitsee Thibodaux'ssa, Louisianassa. Alun perin yliopistoa kutsuttiin nimellä **Francis T. Nicholls Junior College**. Vuonna 1956 yliopisto ositettiin Louisianan osavaltionyliopistosta (LSU) omaksi kokonaisuudekseen ja on osa Louisianan osavaltion yliopistojärjestelmää. Toukokuussa 1958 yliopistosta valmistuivat ensimmäiset opiskelijat. Vuonna 1970 yliopisto muutti nimensä Nichollsin osavaltionyliopistoksi. Yliopisto on nimetty Francis T. Nichollsin mukaan, joka oli sisällissodan prikaatikenraali, Louisianan kuvernööri ja lakimies.

Nichollsin osavaltionyliopisto värit ovat punainen ja harmaa (kaksivärinen), ja heidän kutsumanimensä on Colonels (suomeksi *everstit*). Nichollsin urheilujoukkueet kisaavat NCAA:n I-divisioonassa Southland-konferensissa. 

Kampuksen koko on 85 hehtaaria. Kampusalue oli historiallisesti osana Acadia-plantaasia, ja sijaitsee noin 80 kilometriä New Orleansista ja noin 97 kilometriä osavaltion pääkaupungista Baton Rougesta.

Nicholls sijaitsee Cajun-alueen sydämessä, jossa perinne ja kulttuuri elävät rikkaana ja jossa paikoin edelleen äidinkielenä monille on ranska. Nicholls sijaitsee myös Mississippijoen suiston sydämessä, josta on helppo pääsy joelle, sivujokiin, Lousianan suoalueille sekä Meksikonlahdelle. Yliopiston editse virtaa Bayou Lafourche.

Yliopiston nykyinen presidentti (2006) on Stephen Hulbert.

Aiheesta muualla
----------------

* Nicholls State Universityn kotisivut (englanniksi)
**Francisco Javier Casquero Paredes** (s. 11. maaliskuuta 1976 Talavera de la Reina, Espanja) on espanjalainen entinen jalkapalloilija.

Ura
---

Casquero aloitti ammattilaisuransa pelaamalla kotikaupunkinsa joukkueessa, joka pelasi maan toiseksi korkeimmalla sarjatasolla. Toledossa hän pelasi yhteensä viisi kautta, jonka aikana hänet lainattiin vain kerran kuudeksi kuukaudeksi Cultural Leonesaan. Vuonna 1999 hän siirtyi Atlético Madridin reservijoukkueeseen, jossa hän pelasi kuitenkin vain yhden kauden verran.

Madridista Casquero siirtyi Sevillaan. Ensimmäisellä kaudellaan 2000–2001 hän pelasi yhteensä 38 ottelua ja teki niissä neljä maalia. Kauden jälkeen Sevilla nousi pääsarjaan. Ensiesiintymisensä pääsarjassa hän teki 26. elokuuta 2001 kotiottelussa Barcelonaa vastaan. Ensimmäisellä pääsarjakaudellaan Casquero teki seitsemän maalia.

Casquero oli yksi Sevillan tärkeimpiä pelaajia, kun joukkue sijoittui kausina 2003–2004 ja 2004–2005 pääsarjassa kuudenneksi. Sevillasta hän siirtyi Racing Santanderiin, jossa hän ei kuitenkaan pelannut kuin kauden 2005–2006.

Jo paljon kokenut Casquero palasi vuonna 2006 Madridiin, tällä kertaa Getafen riveihin. Hän nousi nopeasti joukkueen avauskokoonpanoon ja oli tärkeä osa joukkuetta, kun se eteni kauden 2007–2008 UEFA Cupissa aina puolivälieriin saakka. Saksalaista Bayern Münchenia vastaan käydyissä otteluissa Casquero onnistui kertaalleen maalinteossa.

21. huhtikuuta 2009 vierasottelussa Real Madridia vastaan Casquero koki kauhun hetkiä. Casqueron päästyä läpiajoon Real Madridin puolustaja Pepe kaatoi hänet rangaistusalueen sisäpuolella, mistä oli seurauksena rangaistuspotku. Pepe ei kuitenkaan sulattanut tuomiota, vaan potkaisi kaksi kertaa maassa maannutta Casqueroa. Casquero selvisi tilanteesta kuitenkin säikähdyksellä, eikä loukkaantunut vakavammin. Hän asettui itse laukomaan rangaistuspotkua, josta ei kuitenkaan onnistunut tekemään Getafelle 3–2-johtomaalia. Aivan pelin loppuhetkillä Real Madridin Gonzalo Higuaín onnistui maalinteossa, ja niin Getafe lopulta hävisi ottelun 3–2.

Hän päätti pelaajauransa kauteen 2013–2014. 3. maaliskuuta 2015 hänet nimettiin Getafen päävalmentaja Pablo Francon apuvalmentajaksi.

Lähteet
-------

1. ↑  La salvajada de Pepe le dejará sin clásico Marca. Viitattu 25.4.2009. (espanjaksi)
2. ↑  Higuaín caps late Madrid fightback UEFA. Viitattu 25.4.2009. (englanniksi)
3. ↑  Pablo Franco sigue y Casquero será su ayudante Marca. Viitattu 15.3.2015. (espanjaksi)

Aiheesta muualla
----------------

* Javier Casqueron tilastot BDFutbol-sivustolla (englanniksi)
**Nick Michael Ekelund-Arenander** (s. 23. tammikuuta 1989 Södermalm, Ruotsi) on tanskalais-ruotsalainen pikajuoksija, joka kilpailee 400 metrin juoksussa.

Ura
---

Ekelund-Arenander oli mukana vuoden 2013 MM-kilpailuissa Moskovassa jääden välieriin. EM-kilpailuissa hän on ollut mukana kahdesti, vuosina 2012 Helsingissä ja 2014 Zürichissä. Useiden Tanskan-mestaruuksien lisäksi hän on voittanut myös Ruotsin mestaruuksia. Vuosien 2013 ja 2014 joukkue-EM-kilpailuiden kakkosliigassa hän voitti 400 metrin kilpailun ja oli toinen 200 metrillä. Vuonna 2015 hän voitti myös 400 metriä.

Ekelund-Arenanderin äiti on tanskalainen ja isä ruotsalainen. Hän pitää hallussaan ulkoratojen Tanskan ennätystä 400 metrillä.

Ekelund-Arenander on marraskuusta 2018 lähtien edustanut Ruotsia.

Henkilökohtaiset ennätykset
---------------------------

### Ulkoradat

| Laji | Tulos | Paikka | Päivä  |
| --- | --- | --- | --- |
| **400 metrin juoksu** | 45,50 **NR** | Madrid | 13. heinäkuuta 2013 |

### Sisäradat

| Laji | Tulos | Paikka | Päivä  |
| --- | --- | --- | --- |
| **400 metrin juoksu** | 46,31 | Tukholma | 6. helmikuuta 2014 |

Lähteet
-------

1. 1 2 3 4  Nick Ekelund-Arenander Kansainvälinen yleisurheiluliitto.  (englanniksi)

Aiheesta muualla
----------------

* Ekelund-Arenander Tanskan yleisurheiluliiton sivuilla

  


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Javier Aquino** (s. 11. helmikuuta 1990) on meksikolainen jalkapalloilija, joka edustaa Primera División de Méxicoissa pelaavaa Tigres de la UANL:ia. Hän on edustanut urallaan myös Cruz Azulia, Villarreal CF:tä sekä Rayo Vallecanoa. Hän kuuluu Meksikon jalkapallomaajoukkueeseen. Aquino voitti jalkapallon olympiakultaa Lontoossa 2012.

Seurajoukkueura
---------------

Aquino aloitti ammattilaisuransa vuonna 2010 meksikolaisessa Cruz Azulissa. Tammikuussa 2013 hän siirtyi Segunda Divisiónissa palanneeseen Villarreal CF:ään. Villarreal-debyyttinsä hän teki tammikuussa 2013 Hércules CF:ää vastaan. Elokuussa 2014 Aquino siirtyi lainalle madridilaiseen Rayo Vallecanoon. Hän pelasi Rayossa 24 ottelua. Kauden päätteeksi Tigres de la UANL osti Aquinon 3,43 miljoonan punnan siirtosummalla.

Maajoukkueura
-------------

Alle 23-vuotiaiden maajoukkueessa pelannut Aquino teki maajoukkuedebyyttinsä heinäkuussa 2011 Chileä vastaan Copa Américassa, jossa hän pelasi Meksikon kaikki ottelut. Vuonna 2012 Aquino oli voittamassa Meksikolle sen jalkapallohistorian ensimmäisen kansainvälisen turnauksen voiton, kun se voitti olympiakultaa Lontoossa. Hän kuului myös Meksikon jalkapallomaajoukkueeseen Maanosaliittojen cupissa 2013 sekä Copa Américassa 2015.

Lähteet
-------

1. 1 2  J. Aquino soccerway.com. Viitattu 2.7.2015. (englanniksi)
2. ↑
3. ↑  Aquino, Javier National Football Teams. Viitattu 2.7.2015. (englanniksi)
4. ↑  Brent Latham: Javier Aquino moves to Villarreal  29. tammikuuta 2013. Goal. Viitattu 2.7.2015. (englanniksi)
5. ↑  Tom Marshall: Aquino agrees to loan move to Rayo Vallecano  5. elokuuta 2014. Goal. Viitattu 2.7.2015. (englanniksi)
6. ↑  Javier Aquino transfermarkt.co.uk. Viitattu 2.7.2015. (englanniksi)
7. ↑  Allen Dodson: Vietto and Aquino departures, Baptistao arrival confirmed; season ticket campaign launched  22. kesäkuuta 2015. Villareal. Viitattu 2.7.2015. (englanniksi)

Meksikon jalkapallomaajoukkue – Kesäolympialaiset 2012
1 Corona |
2 Jiménez |
3 Salcido |
4 Mier |
5 Chávez |
6 Herrera |
7 Cortés |
8 Fabián |
9 Peralta |
10 dos Santos |
11 Aquino |
12 Jiménez |
13 Reyes |
14 Enríquez |
15 Vidrio |
16 Ponce |
17 Araujo |
18 Rodríguez |
Valmentaja Tena

Meksikon joukkue – Jalkapallon MM-kilpailut 2014
1 Corona |
2 Rodríguez |
3 Salcido |
4 Márquez |
5 Reyes |
6 H. Herrera |
7 Layún |
8 Fabián |
9 Jiménez |
10 dos Santos |
11 Pulido |
12 Talavera |
13 Ochoa |
14 Hernández |
15 Moreno |
16 Ponce |
17 Brizuela |
18 Guardado |
19 Peralta |
20 Aquino |
21 Peña |
22 Aguilar |
23 Vázquez |
Valmentaja M. Herrera

Meksikon joukkue – Jalkapallon MM-kilpailut 2018
1 Jo. Corona |
2 Ayala |
3 Salcedo |
4 Márquez |
5 Gutiérrez |
6 J. dos Santos |
7 Layún |
8 Fabián |
9 Jiménez |
10 G. dos Santos |
11 Vela |
12 Talavera |
13 Ochoa |
14 Hernández |
15 Moreno |
16 Herrera |
17 Je. Corona |
18 Guardado |
19 Peralta |
20 Aquino |
21 Álvarez |
22 Lozano |
23 Gallardo |
Valmentaja Osorio
**Alberto Pedro Spencer Herrera** (6. joulukuuta 1937 Ancón – 3. marraskuuta 2006 Cleveland, Ohio, Yhdysvallat) oli ecuadorilainen jalkapalloilija, jota pidetään maansa historian parhaana pelaajana. Pelipaikaltaan Spencer oli hyökkääjä.

Spencer pitää edelleen hallussaan Copa Libertadoresin maaliennätystä 54 maalillaan, jotka syntyivät 87 pelatussa pelissä.

Ura
---

Spencer aloitti uransa ecuadorilaisessa Club Deportivo Everestissä, jota hän edusti vuosina 1953–1959 90 pelissä onnistuen maalinteossa 101 kertaa. Vuodet 1960–1970 Spencer pelasi Uruguayn Primera Divisiónin Club Atlético Peñarolissa, tehden 166 pelaamassaan ottelussa 113 maalia. Peñarolin paidassa Spencer voitti myös Copa Libertadoresin kolmesti, Primera Divisiónin seitsemän kertaa, Intercontinental Cupin kahdesti ja Intercontinental Champions’ Supercupin kerran. Hän voitti Primera Divisiónin maalikuninkuuden neljästi ja Copa Libertadoresin maalikuninkuuden kahdesti. Vuodet 1971–1972 Spencer pelasi vielä kotimaansa Barcelona SC:ssä voittaen kerran Ecuadorin mestaruuden. Hän päätti uransa vuonna 1972.

Spencer pelasi vuosina 1959–1972 Ecuadorin jalkapallomaajoukkueessa 11 ottelua onnistuen maalinteossa neljästi. Pelattuaan kymmenen vuotta Uruguayssa hänellä oli mahdollisuus edustaa myös Uruguayn jalkapallomaajoukkuetta, jossa Spencer pelasikin vuosina 1964–1967 kuusi ottelua tehden niissä kaksi maalia.

Muuta
-----

Spencer oli ecuadorilaisen äidin ja jamaikalais-brittiläisen isän lapsi. Hänet tunnettiin lempinimellä *Cabeza Mágica* (esp. *Maaginen pää*), joka johtui hänen taidostaan puskea palloa.

Spencer on hyvin tunnettu kotimaassaan, mutta Euroopassa häntä ei tunneta. Tähän on kaksi syytä: Spencer ei ikinä pelannut maansa paidassa MM-kilpailuissa, sillä Ecuador selviytyi kilpailuihin ensimmäisen kerran vasta vuonna 2002. Spencer ei myöskään pelannut ikinä eurooppalaisen seurajoukkueen paidassa.

Spencer kuoli marraskuussa 2006 Yhdysvalloissa saatuaan sydänkohtauksen paria kuukautta aiemmin.

Saavutukset
-----------

**Seurajoukkuetasolla**

* Uruguayn Primera División: 1960, 1961, 1962, 1964, 1965, 1967, 1968
* Copa Libertadores: 1960, 1961, 1966
* Intercontinental Cup: 1961, 1966
* Intercontinental Champions’ Supercup: 1969
* Ecuadorin Serie A: 1971

**Henkilökohtainen**

* Uruguayn Primera Divisiónin paras maalintekijä: 1961, 1962, 1967, 1968
* Copa Libertadoresin paras maalintekijä: 1960, 1962
* Copa Libertadoresin historian paras maalintekijä
* Ecuadorin vuosisadan paras pelaaja

Lähteet
-------

1. ↑
2. ↑  Guinness World Records 2016
3. 1 2 3 4
**Javaris Cortez Crittenton** (s. 31. joulukuuta 1987 Atlanta, Georgia) on yhdysvaltalainen kilpauransa päättänyt koripalloilija. Hän sotkeutui jengielämään ja sai vuonna 2009 loppukauden kestäneen pelikiellon aseiden tuomisesta pukuhuoneeseen. Elokuussa 2011 Crittenton syyllistyi tappoon, josta hänet tuomittiin vuonna 2015 vankilaan 23 vuodeksi.

Pelaajaura
----------

Pelintekijänä pelanneen Crittentonin varasi vuoden 2007 varaustilaisuudessa 19. vuorolla Los Angeles Lakers. Crittenton pelasi NBA:ssa kahden kauden ajan vuosina 2007–2009 edustettuaan Lakersin lisäksi Memphis Grizzliesiä ja Washington Wizardsia, minkä jälkeen hän pelasi lyhyesti vielä Kiinassa vuonna 2010 ja D-liigassa vuonna 2011.

Joulukuussa 2009 Crittenton ja Gilbert Arenas toivat käsiaseita Wizardsin pukuhuoneeseen. Tapahtuma johti kummankin loppukauden kestäneeseen pelikieltoon ja palkanmenetykseen.

Crittentonin tekemien NBA-pelaajasopimusten arvo oli Sports-Referencen mukaan yli neljä miljoonaa dollaria.

Vankilatuomio
-------------

Crittentonin kerrotaan liittyneen Crips-katujengiin NBA-uransa alussa. Elokuussa 2011 hän – oletettavasti aikomuksenaan ampua liikkuvasta autosta toista Cripsin jäsentä – osui 22-vuotiasta neljän lapsen äitiä Julian Jonesia alavartaloon, omien sanojensa mukaan vahingossa. Valtimoverenvuodon saanut Jones kuoli sairaalassa leikkauksessa. Sovittelun jälkeen Crittenton tuomittiin keväällä 2015 taposta 23 vuodeksi vankilaan.

Lähteet
-------

* Javaris Crittenton NBA Stats Basketball-Reference.com (englanniksi)
* Javaris Crittenton Stats College Basketball at Sports-Reference.com (englanniksi)
* Profiili (Arkistoitu – Internet Archive) nba.com (englanniksi)

### Viitteet

1. ↑  Maese, Rick: Gilbert Arenas, Javaris Crittenton never recovered from locker room gun showdown *The Washington Post*.  19.12.2014.  (englanniksi)
2. 1 2  Basketball-Reference.com
3. ↑  Arenasille kaksi vuotta ehdollista vankeutta *Yle Urheilu*.  26.3.2010.
4. ↑  Garner, Marcus K.: Crittenton indicted for murder *AJC*.  2.4.2013. Cox Media Group.  (englanniksi)
5. ↑  Boyd, Flinder: Run And Gun *Fox Sports*.  17.3.2017.  (englanniksi)
6. ↑  Stevens, Alexis: Ex-Tech star, NBA player Crittenton pleads guilty to killing mom of 4 *AJC*.  29.4.2015. Cox Media Group.  Arkistoitu 9.7.2015.  (englanniksi)

Aiheesta muualla
----------------

* Kuvia tai muita tiedostoja aiheesta **Javaris Crittenton** Wikimedia Commonsissa
**Suomen Pikakirjoittajayhdistys** on vuonna 1872 perustettu suomalainen yhdistys, jonka tarkoituksena on pikakirjoituksen kehittäminen, pikakirjoitustaidon levittäminen ja pikakirjoittajien etujen valvominen. Yhdistys julkaisee
*Pikakirjoituslehteä*, joka ilmestyy neljästi vuodessa. Yhdistyksen puheenjohtajana on toiminut vuodesta 1999 Niklas Varisto.

Historia
--------

Suomessa oli käytetty pikakirjoitusta vuodesta 1862 lähtien. Vuoden 1871 syyskuussa kymmenkunta pikakirjoittajaa kokoontui keskustelemaan ja päättämään pikakirjoittajayhdistyksen perustamisesta. Senaatti vahvisti yhdistyksen säännöt 16. tammikuuta 1872.

Yhdistyksen merkittävimpiä tehtäviä on ollut pikakirjoittajien järjestäminen valtiopäiville, jota se hoiti vuoteen 1908 saakka, jolloin eduskunta perusti oman pikakirjoituskanslian.

Yhdistys on järjestänyt pikakirjoituskursseja ja nopeusharjoituksia sekä julkaissut pikakirjoitusaiheista kirjallisuutta, muun muassa lyhenneluetteloita ja oppaita suomen kielen pikakirjoitusjärjestelmän käyttämisestä muiden kielten kirjoittamiseen.

Lähteet
-------

1. ↑  Suomen Pikakirjoittajayhdistys r.y. – Säännöt *pikakirjoitus.fi*. Viitattu 6.6.2009.
2. ↑  Pikakirjoituslehti *pikakirjoitus.fi*. Viitattu 6.6.2009.
3. ↑  Niklas Varisto *pikakirjoitus.fi*. Viitattu 6.6.2009.
4. 1 2 3  Valta, Anna-Liisa: Suomen Pikakirjoittajayhdistys ry 1872–1972.  *Pikakirjoituslehti*, 1972, nro 1–2.
5. ↑  Kirjallisuutta *pikakirjoitus.fi*. Viitattu 6.6.2009.
Ensimmäinen Donald Kerstin betatroni vuodelta 1940. Siinä oli 4 tonnin sähkömagneetit ja donitsin muotoinen tyhjökammio.
**Betatroni** on hiukkaskiihdytintyyppi. Rakenteeltaan se on eräänlainen muuntaja, jonka toisiokääminä on toruksen muotoinen tyhjiöputki. Ensiökelassa kulkeva vaihtovirta kiihdyttää elektroneja tyhjiöputkessa. Betatroni oli ensimmäinen keskeinen suuri-energisiä elektroneja tuottava laite.

Betatronin idea kehitti Rolf Widerøe, mutta hän ei onnistunut toimivan laitteen valmistuksessa. Ensimmäisen toimivan betatronin kehitti 1935 Max Steenbeck Saksassa. Merkittävää jatkokehitystä teki Yhdysvalloissa Illinois’n yliopistossa professori Donald Kerst 1940-luvulla. Kerst kollegoineen tutki betatronilla röntgensäteilyn tunkeutumista ihmiskudokseen, mikä loi pohjaa säteilylähteiden käytölle syöpähoidoissa.

Lähteet
-------

1. ↑  Donald Kerst ja "Superröntgenkone" *Tiedetuubi*.  Arkistoitu 23.1.2016. Viitattu 23.1.2016.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Betatron  –  23.1.2015

Aiheesta muualla
----------------

* Donald Kerst ja "Superröntgenkone" (Arkistoitu – Internet Archive)
**Suomen Palloliiton Karjalan piiri** päätettiin perustaa Sortavalassa 18.5.1930 pidetyssä kokouksessa, johon olivat lähettäneet edustajiaan Joensuun Palloseura, Sortavalan Palloseura ja Sortavalan Palloilijat. Heti ensimmäisenä kesänä järjestettiin piirinmestaruuskilpailut jalkapallossa. Mestaruuden voitti SPS, joka 26.8. Joensuussa käydyssä loppuottelussa voitti JoPS:in 3–1. SPS voitti myös yksinkertaisena käydyn sarjakilpailun. SP oli sarjassa toisena. Piiri ei vastoin odotuksia saanut ensimmäisellä kaudellaan kattojärjestöltä rahallista tukea.

Talvella 1931 ratkaistiin piirinmestaruus myös jääpallossa ja uutena seurana oli mukana Joensuun Kalevaiset. Jalkapallossa uutena tulokkaana esiintyi Seminaarin Kunto. SPS voitti mestaruuden kummassakin lajissa, kuten useina muinakin vuosina. Joensuun Palloseura onnistui voittamaan jalkapallossa 1935 ja jääpallossa 1932, 1933 ja 1936 ja SP puolestaan jalkapallossa 1932, 1933, 1936 ja 1938. 

Joulukuun 18. päivänä 1938 piiri jakautui kahteen osaan, kun Joensuun piiri piti perustavan kokouksensa. Jäljelle jäänyt piiri vaihtoi nimensä Sortavalan piiriksi. Vuoden 1938 lopussa näihin piireihin kuuluivat seuraavat seurat:

|  |  |  |
| --- | --- | --- |
|  | **Sortavalan piiri*** Elisenvaaran Erä
* Hämekosken Hyrske
* Jaakkiman Kisa
* Pitkärannan Vauhti
* Sortavalan Palloilijat
* Sortavalan Palloseura
* Värtsilän Teräs
 | **Joensuun piiri*** Joensuun Kalevaiset
* Joensuun Palloseura
* Lieksan Urheilijat
* Liperin Kivekkäät
 |

Sortavalan piirinmestariksi 1939 sekä jää- että jalkapallossa tuli SPS. SPS:n ja SP:n välinen jalkapallon pm-loppuottelu pelattiin 8.10.1939 ja SPS voitti 2–1. Samana iltana jaettiin liikekannallepanomääräyksiä. Tähän käytännössä piirin toiminta päättyi, vaikka välirauhan ja jatkosodan vuosina toimintaa pyrittiin ylläpitämään. Joensuun piiri jatkoi itsenäisenä aina vuoden 1994 loppuun saakka, jolloin se liittyi Itä-Suomen piiriin (syksyyn 1994 saakka Savon piiri).

Katso myös
----------

Luettelo Laatokankarjalaisista urheiluseuroista

Lähteet
-------

* Suomen Palloliiton toimintakertomus 1939 (Arkistoitu – Internet Archive)
* Toivo Ahjopalo: Me urheilimme Laatokan-Karjalassa ja Sortavalassa. Yhteiskirjapaino Oy Helsinki 1966
* Itä-Suomen piirin esittely (Arkistoitu – Internet Archive)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Suomen Palloliiton piirit |
| --- |
|  |
| Nykyiset | 
* Ahvenanmaa
* Helsinki
* Itä-Suomi
* Kaakkois-Suomi
* Keski-Pohjanmaa
* Keski-Suomi
* Länsi-Suomi
* Pohjois-Suomi
* Tampere
* Uusimaa
* Vaasa

 |
|  |
| Entiset | 
* Häme
* Häme–Satakunta
* Joensuu
* Karjala
* Keski-Uusimaa
* Kymenlaakso
* Lahti
* Lappi
* Länsi-Uusimaa
* Oulu
* Saimaa
* Satakunta
* Savo
* Turku
* Viipuri

 |

 |
Alberto Sordi elokuvassa *Rooman auringon alla* (*Sotto il sole di Roma*, 1948).
**Alberto Sordi** (15. kesäkuuta 1920 Rooma – 24. helmikuuta 2003 Rooma) oli italialainen näyttelijä ja elokuvaohjaaja. Yli 60 vuotta kestäneen uransa aikana hän esiintyi lähes 150 elokuvassa. Hän on yksi Italian suosituimmista koomikoista.

Sordin elokuvaura alkoi vuonna 1937 ääninäyttelijänä ja pienten sivuosien esittäjänä. Toisen maailmansodan jälkeen hän työskenteli myös radiossa. Näyttelijän läpimurto tapahtui Federico Fellinin elokuvissa *Valkoinen sheikki* (*Lo sceicco bianco*, 1952) ja *Vetelehtijät* (*I vitelloni*, 1953), joita seurasivat muun muassa Stefano Vanzinan *Un americano a Roma* ja *Un giorno in pretura* (molemmat 1954). Vuonna 1954 Sordi tapasi käsikirjoittaja Rodolfo Sonegon, jonka kanssa hän myöhemmin työskenteli lähes kaikissa elokuvissaan. 

1950- ja 1960-lukujen vaihteessa Sordi antoi kasvot italialaiselle komedialle muun muassa Mario Monicellin *Suuressa sodassa* (*La grande guerra*, 1959), Luigi Comencinin *Sodan helvetissä* (*Tutti a casa*, 1960) ja Dino Risin *Vaikeassa elämässä* (*Una vita difficile*, 1961). Sordin ohjausdebyytti oli *Fumo di Londra* vuonna 1966. Uransa aikana hän sai useita Nastro d’argento ja David di Donatello -palkintoja sekä muita tunnustuksia.

Lähteet
-------

1. 1 2 3  Moliterno, Gino: *Historical Dictionary of Italian Cinema*, s. 303–304. Lanham, Toronto, Plymouth: The Scarecrow Press, 2008. ISBN 978-0-8108-6073-5.
2. 1 2  Lancia, Enrico & Poppi, Roberto: *Dizionario del cinema italiano: gli attori. Vol. 2: M–Z*, s. 203. Roma: Gremese, 2003. ISBN 88-8440-269-7.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Alberto Sordi**.
* Alberto Sordi -säätiön sivusto (italiaksi)
* "Virallinen" Sordi-sivusto (Arkistoitu – Internet Archive) (italiaksi)
* Elonet: Alberto Sordi
* Internet Movie Database: Alberto Sordi (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Yhdysvallat
* Tšekki
* Australia
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Italian People
* Deutsche Biographie
* Trove
* Elonet

 |
|  |
| Muut | 
* IdRef

 |

 |
Ylärivi: Bentsyyliryhmä (sininen) osana molekyyliä - bentsyyliradikaali - bentsyyliamini. Alarivi: Bentsyylibromidi, Bentsyylikloroformaatti - Bentsyylimetyylieetteri. R = heteroatomi organyyli radikaali, kuten alkyyli, aryyli, allyyli, jne.
**Bentsyyli** on orgaanisessa kemiassa substituentti, jonka kemiallinen rakenne on C6H5CH2-. Bentsyyli on bentseenirengas johon on liittynyt CH2 ryhmä.

Nimistö
-------

Termi **bentsyyli** viittaa useimmiten bentsyyliyhdisteisiin, kuten bentsyylikloridi.

Bentsyyliryhmän sisältäviä yhdisteitä
-------------------------------------

* Bentsyylialkoholi (C7H8O / C6H5CH2OH) CAS-numero 100-51-6
* Bentsyyliamiini (C7H9N / C6H5CH2NH2) CAS-numero 100-46-9
* Bentsyyliasetaatti (C9H10O2 / CH3COOCH2C6H5) CAS-numero 140-11-4
* Bentsyylibentsoaatti (C14H12O2) CAS-numero 120-51-4
* Bentsyylibromidi (C7H7Br) CAS-numero 100-39-0
* Bentsyylidimetyyliamiini (C9H13N / C6H5CH2N(CH3)2) CAS-numero 103-83-3
* Bentsyylikloridi (C7H7Cl / C6H5CH2Cl) CAS-numero 100-44-7
* Bentsyyliklooriformiaatti (C8H7ClO2) CAS-numero 501-53-1

Lähteet
-------

1. ↑  Carey, F. A. and Sundberg, R. J.; *Advanced Organic Chemistry, Part A: Structure and Mechanisms*, 5th ed.; Springer: New York, NY, 2008. pp 806–808, 312–313.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Benzyl
**Khamis Mušayt** (arab. خميس مشيط‎, *Ḫamīs Mušayṭ*) on kaupunki Asirin provinssissa Saudi-Arabian lounaisosassa.

Maantiede
---------

Khamis Mušayt sijaitsee Saudi-Arabian Asirin alueella noin 30 kilometriä provinssin pääkaupungista Abhasta koilliseen Wadi Bišan varrella. Wadi Biša on osa suurempaa al-Saratin valuma-aluetta. Itse kaupunki on muodostunut usammasta yhteenrakentuneesta kylästä.

Historia
--------

Nimi Mušayt on johdettu Šahran-heimon Rušhaidien paikallisen klaanin nimestä. Mušaytit muodostivat heimon johtavan klaanin tiettävästi jo ennen kirjattua historiaa. Pohjoisesta etelään kuljettaessa Khamis Mušayt on ensimmäinen kaupunki, jossa rakennuksia on tehty perinteiseen eteläarabialaiseen tapaan kerrostaloina. Kaupunki on strategisella paikalla reitillä kohti Abhaa, Zahrania ja Najrania ja sen kautta on tehty sotarekiä. Saudit iskivät sen kautta Asiriin vuonna 1920 ja Jemeniin vuonna 1934. Alkujaan oikeastaan useampia erillisiä kyliä, kuten Darbin ja Kambarin käsittänyt kaupunki on kasvanut erityisesti 1960-luvulta alkaen. Kasvuun vaikutti etenkin sotilastukikohtien perustaminen kaupungin eteläpuolelle, sekä uudet maantiet ja lentoasema.

Talous
------

Khamis Mušayt on ollut kaupan keskus. Ympäröivällä maaseudulla kasvatetaan esimerkiksi vehnää ja hirssiä, sekä hedelmiä kuten aprikooseja, persikkoja, luumuja, granaattiomenia ja viikunoja. Joistakin muista Saudi-Arabian alueista poiketen alueella on kasvatettu kamelien sijaan karjaa.

Väestö
------

Vuoden 2010 väestönlaskennan mukaan kaupungissa asui 430 828 asukasta.

Lähteet
-------

1. 1 2 3 4 5  C.E. Bosworth, E. van Donzel, B. Lewis and Ch. Pellat, Assisted by C. Dumont ja M. Paterson: *Encyclopaedia of Islam, Volume IV (Iran-Kha)*, s. 994. BRILL, 1998. ISBN 9789004057456. (englanniksi)
2. 1 2 3  Khamīs Mushayṭ Encyclopaedia Britannica. Viitattu 13.8.2021. (englanniksi)
3. ↑  Number of Population in Cities with More than 5,000 People (.xlsx) General Authority for statistics. Viitattu 13.8.2021. (englanniksi)

Aiheesta muualla
----------------

* Kuvia tai muita tiedostoja aiheesta **Khamis Mušayt** Wikimedia Commonsissa
Alberto Williams
**Alberto Williams** (23. marraskuuta 1862 Buenos Aires – 17. kesäkuuta 1952) oli argentiinalainen säveltäjä, kapellimestari ja pianisti. Hän oli yksi argentiinalaisen musiikin kansallisen suuntauksen edelläkävijöistä.

Williams kuului yläluokkaiseen perheeseen. Hänen isoisänsä Amancio Alcorta oli säveltäjä ja valtiomies. Williams aloitti opintonsa Buenos Airesissa ja opiskeli vuosina 1882–1889 Pariisin konservatoriossa, jossa hänen opettajiinsa kuului César Franck. Palattuaan Buenos Airesiin Williams perusti kaupunkiin konservatorion (Conservatorio Williams) ja lähti Pampalle tutustumaan maisemiin ja maaseudun elämään. Sieltä on peräisin hänen ensimmäinen kansallista suuntausta edustanut teoksensa, *El rancho abandonado* (1890).

Williamsin tuotantoon kuuluu muun muassa yhdeksän sinfoniaa, viulusonaatteja, pianomusiikkia ja 83 espanjankielisiin runoihin sävellettyä laulua.

Lähteet
-------

1. ↑  Alberto Williams AllMusic
2. 1 2 3 4 5 6  The Latin American Art Song: Sounds of the Imagined Nations Patricia Caicedo
3. 1 2 3 4 5  Alberto Williams Naxos

Aiheesta muualla
----------------

* IMSLP: nuotteja

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Argentiina
* Saksa
* Italia
* Yhdysvallat
* Alankomaat

 |
|  |
| Taiteenala | 
* MusicBrainz

 |
|  |
| Muut | 
* Europeana
* RISM
* SNAC
* IdRef

 |

 |
Khao Yain kansallispuistoKhao Yain näkymää

|  |  |
| --- | --- |
| Sijainti | 
Thaimaa |
| Pinta-ala | 
2 172 |

Hallinto| Nimi alkuperäiskielellä | 
อุทยานแห่งชาติเขาใหญ่View and modify data on Wikidata  |
| Tyyppi | 
Luonnonpuisto, ASEAN Heritage Park (käännä suomeksi), Thaimaan kansallispuistoView and modify data on Wikidata  |
| Perustettu | 
1962 |
| Luokitus | 
UNESCOn maailmanperintöluettelokohde (d) (2005)View and modify data on Wikidata  |
| Kävijämäärä | 
1 000 000 View and modify data on Wikidata  |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Khao Yain kansallispuisto** (thaiksi อุทยานแห่งชาติเขาใหญ่) on kansallispuisto Thaimaassa. Pääosin se sijoittuu Nakhon Ratchasiman provinssiin, mutta osia siitä sijaitsee myös Nakhon Nayokin, Prachinburin ja Saraburin provinsseissa. Se on perustettu 8. syyskuuta 1962 ja on Thaimaan ensimmäinen kansallispuisto, kooltaan se on kolmanneksi suurin 2 172 neliökilometrin koollaan. Puisto lisättiin Unescon maailmanperintöluetteloon vuonna 2005. Yhtenäinen suojeltu alue jatkuu siitä Kambodžan puolelle Dong Phauyayenin kansallispuistoon.

Ympäristö
---------

Puisto sisältää niin kuiva-, sade- kuin pilvimetsääkin sekä ruohotasankoa, jossa kasvaa yli 2 000 kasvilajia. Puiston korkein kohta on Khao Rome, joka kohoaa yli 1 351 metrin korkeuteen. Puiston suurin yksittäinen alue on hiekkakivitasanko, joka on korkeudeltaan 600 ja 1 000 metrin väliltä. Alueella on myös viiden joen alkulähteet: Prachinburin ja Nakhon Nayokin etelässä, Lam Takhongin ja Praploengin pohjoisessa sekä Muak Lekin.

Alueen kasvistoon kuuluu useita päällyskasvi-, viikuna-, liaani-, sieni- ja saniaislajeja. Alue on myös luontainen elinympäristö noin 70 nisäkäslajille, näihin lukeutuvat muun muassa aasiannorsu, gauri, indonesian tiikeri, gibboni, sambaari ja villisika. Alueella on myös yli 320 eri lintulajia. Puiston luolissa elää hyönteisiä saalistavia lepakoita.

Lähteet
-------

1. ↑  Dong Phayayen-Khao Yai Forest Complex Unesco

Aiheesta muualla
----------------

* Kuvia tai muita tiedostoja aiheesta **Khao Yain kansallispuisto** Wikimedia Commonsissa
**Ouagadou** on maalaiskunta Koulikoron alueen Naran piirissä Malissa. Sen keskuskylä Goumbou sijaitsee 29 kilometriä Narasta lounaaseen. Kunnassa on 18 200 ja keskuskylässä 11 300 asukasta (vuonna 2009).

Ouagadoun kunta rajoittuu pohjoisessa Naran piirin Korongan ja Naran, idässä Guirén, etelässä Niamanan ja lännessä Dillyn kuntiin.

Kuntaan kuuluu seitsemän kylää. Asukkaat ovat soninkeja, bambaroita, maureja ja fulbeja. Vallitseva uskonto on islam.

Goumboun kautta kulkee Naraan ja Mauritanian rajalle johtava maantie RN4. Seudun pääelinkeinot ovat maanviljely, karjanhoito, metsien hyödyntäminen, käsityöammatit ja kaupankäynti. Tärkeimmät viljelykasvit ovat hirssi, durra, okra, maapapu, maapähkinä ja hibiskus. Sadekaudella viljellään vihanneksia. Kotieläimiä ovat naudat, lampaat, vuohet, aasit, hevoset ja siipikarja. Monet hakeutuvat ansiotöihin ulkomaille.

Goumboun uskotaan olleen muinaisen Ghanan eli Wagadun valtakunnan ensimmäinen pääkaupunki. Paikallinen nähtävyys on moskeija, jonka rakennusvuodeksi mainitaan 1028.

Lähteet
-------

1. 1 2  4ème Recensement Général de la Population et de l’Habitat du Mali (RGPH). Resultats definitifs. Tome 0: Repertoire des villages *instat-mali.org*.  2013.  Arkistoitu 7.1.2017. Viitattu 5.7.2018.
2. ↑  Région de Koulikoro: Carte de référence *reliefweb.int*. Viitattu 5.7.2018.
3. 1 2  Plan de sécurité alimentaire: Commune rurale de Ouagadou 2007-2011 *aec.msu.edu*.  2007.  Arkistoitu 14.6.2010. Viitattu 5.7.2018.
4. ↑  Goumbou un village millénaire *goumbou.free.fr*. Viitattu 5.7.2018.